钦定古今图书集成/方舆汇编/职方典/第1436卷 > 《题容州学育材堂》前人
## 钦定古今图书集成/方舆汇编/职方典/第1436卷 > 《题容州学育材堂》前人

治世崇儒术，胶庠万宇临。自从驰羽檄，谁复念青衿。
贤守来南纪，宏规肇泮林。飞翚开讲席，鼓箧拂书蟫。
采藻绣江水，吟元都峤岑。潜消戎马气，有怀飞鸮音。
洙泗道非远，朱张贤至今。大器在东序，追琢且南金。
常衮文风变，文翁蜀化深。愿来游学者，仰副育材心。